Cijenjene gospođe i gospodo. Pripala mi je čast, sukladno Poslovniku Hrvatskog sabora otvoriti 1. Konstituirajuću sjednicu Hrvatskoga sabora i privremeno ju predsjedavati do izbora predsjednika Hrvatskog sabora. Sve vas srdačno pozdravljam i čestitam na izboru za zastupnice i zastupnike u Hrvatski sabor. Pozdravljam Predsjednika Republike Hrvatske gospodina Stjepana Mesića. [[Pljesak.]] Predsjednika Vlade Republike Hrvatske i mandatara za sastav Vlade dr. Ivu Sanadera. [[Pljesak.]] Nazočne potpredsjednicu i potpredsjednike i članove Vlade Republike Hrvatske. Predsjedavajućeg Ustavnog suda Republike Hrvatske gospodina Željka Potočnjaka. [[Pljesak.]] Predsjednika Vrhovnog suda Republike Hrvatske Branka HRvatina i nazočne predstavnike sudbene vlasti. [[Pljesak.]] Glavnog Državnog odvjetnika Mladena Bajića. [[Pljesak.]] Dosadašnje predsjednike i potpredsjednike Hrvatskog sabora, nazočne čelnike stranaka zastupljenih u Hrvatskom saboru koji nisu zastupnici. Pozdravljam preuzvišenoga Marina Srakića, predsjednika biskupske Konferencije i biskupa đakovačko-srijemskoga. [[Pljesak.]] Preuzvišenog Vladu Košića, pomoćnog biskupa zagrebačkog, izaslanika uzoritog kardinala Josipa Bozanića nadbiskupa zagrebačkog. [[Pljesak.]] Visokopreosvećenog gospodina Jovana Pavlovića, mitrapolit Eparhije zagrebačko-ljubljanske i cijele Italije. [[Pljesak.]] Muftiju hadži Ševka efendiju Omerbašića, predsjednika Mešihata Islamske zajednice u Republici Hrvatskoj. [[Pljesak.]] Dr. Ognjena Krausa, predsjednika Koordinacije Židovskih općina u Republici Hrvatskoj, predsjednika Židovske općine Zagreb. [[Pljesak.]] Gospodina Kotela Da-Dona, glavnog rabina za Hrvatsku Židovsko vjerske zajednice Bet Israel u Hrvatskoj. [[Pljesak.]] Preuzvišenog gospodina Endre Langha, biskupa Reformirane kršćanske crkve. [[Pljesak.]] Gospodina Branka Berića, generalnog vikara Evangelističke crkve u Republici Hrvatskoj. [[Pljesak.]] Pozdravljam Juricu Malčića pučkog pravobranitelja, Milu Jelavić pravobraniteljicu za djecu i Gordanu Lukač Koritnik pravobraniteljicu za ravnopravnost spolova. [[Pljesak.]] Glavnu državnu revizoricu Šimu Krasić. [[Pljesak.]] Predstavnike službi nacionalne sigurnosti. Predsjednika Hrvatske akademije znanosti i umjetnosti, akademika Milana Moguša. [[Pljesak.]] Gospođu i gospodu rektore i rektorice hrvatskih sveučilišta. [[Pljesak.]] Gradonačelnika Grada Zagreba i gospodu župane hrvatskih županija. [[Pljesak.]] Predstavnike udruga iz Domovinskog rata, predstavnike sindikata, sve nazočne predstavnike gospodarskih, kulturnih, športskih i javnih ustanova te druge nazočne uzvanike na sjednici. Pozdravljam diplomatski zbor u Republici Hrvatskoj na čelu sa Nj.E. Franciscom Javier Lozanom. [[Pljesak.]] Gospođe i gospodo, na temelju svojih ovlasti Predsjednik Republike Hrvatske 17. listopada 2007. godine raspisao je izbore za zastupnike u Hrvatski sabor koji su održani 24. i 25. studenog i 9. prosinca 2007. godine. Državno izborno povjerenstvo 24. prosinca 2007. godine objavilo je službene rezultate izbora za zastupnike u Hrvatski sabor. Predsjednik Republike Hrvatske na temelju članka 97. alineja 1. Ustava Republike Hrvatske sazvao je Hrvatski sabor na prvo zasjedanje. Izvješćujem vas da su prema izvješću Državnog izbornog povjerenstva od 24. prosinca 2007. godine u Hrvatski sabor izabrana 153 zastupnika. Prema evidencijskim listićima do sada je evidentirana nazočnost 110 zastupnika i zastupnica. Uvažene gospođe i gospodo zastupnici, dragi gosti. Nakon 4 godine obnašanja ove visoke i časne dužnosti, nakon 4 godine vođenja naše najviše demokratske i zakonodavne institucije želio bih ovim kratkim slovom prenijeti svoje neskriveno zadovoljstvo i čast u osvrtu na razdoblje iza nas. Hrvatski sabor u sazivu od 22. prosinca 2003. godine do danas obavljao je svoju dužnost najvišeg narodnog predstavničkog tijela na iznimno visokoj razini. Sa osobitim zadovoljstvom želim istaknuti da ovo sada završeno peto mandatno razdoblje Hrvatskog sabora spada u najplodonosnije razdoblje u zakonodavnom radu u sveukupnoj povijesti Hrvatskog sabora. Usklađujući hrvatsko zakonodavstvo sa europskim, Hrvatski sabor donio je 160 zakona, pa je tako protekli 5. saziv Hrvatskoga sabora trasirao put Hrvatske ka euroatlantskim integracijama. Želim prije svega zahvaliti svim zastupnicama i zastupnicima tog saziva, potpredsjednicima Sabora, vodstvu i članovima svih saborskih odbora i tijela te saborskim stručnim službama na izvanrednoj suradnji, obavljenim zadaćama i ispunjenim ciljevima. Razdoblje koje smo prošli ispunjava me i ponosom. Političko djelovanje u načelu rijetko pruža prigodu da se govori o ponosu. Ali bez lažne skromnosti i cijeneći doprinos i rad saborskih zastupnika i zastupnica u prošlom mandatu, ne mogu i ne želim sakriti ponos i zadovoljstvo što smo u izazovnom i teškom vremenu, suočeni sa zahtjevnim zadaćama odgovorno, učinkovito i u interesu daljnjeg ostvarivanja strateških ciljeva djelovali. Prisjećam se okolnosti u kojima je započeo rad prošlog saziva Sabora. Na mnogo načina Hrvatska je tada bila na raskrižju. Na mnogo načina Hrvatska se tada tek opredjeljivala i usmjeravala nakon prethodnog razdoblja. Tek je bila na pragu snažnijeg otvaranja ka Europskoj uniji. Tek se počela okretati ka Atlantskom savezu. Opća slika i odnosi u ovom dijelu Europe još su bili nejasni i Hrvatska je s njima još bila povezana na opterećujući način. Na unutarnjem planu tek je počela snažnije zahvaćati u reforme koje bi je u cijelosti nepovratno uredile kao zemlju vladavine prava, potpunog i dosljednog poštivanja ljudskih i manjinskih prava, društvenog dijaloga i povjerenja. S početkom rada prošlog saziva Hrvatskog sabora Hrvatska je zapravo tek počela oblikovati svoje novo lice. Zadovoljstvo i ponos spominjem s razlogom i ne vjerujem da uopće treba nabrajati sve točke i argumente ogromnih razlika i prepoznatljivih postignuća u protekle četiri godine. Hrvatskom saboru u tom napretku zemlje pripada nesporno zaslužno mjesto. Hrvatski sabor je uostalom uvijek i bio stožerno mjesto prijelomnih i presudnih odluka. O razdoblju koje je za nama izdvojio bih posebno dvije sastavnice našeg parlamentarnog djelovanja. Prvo, Sabor je svojim zakonodavnim ovlastima pratio i podupirao zamašne promjene i reforme koje je počela provoditi prošla Vlada sa ciljem općeg napretka zemlje u gospodarskom ali i u političko-pravnom, a usudio bi se reći i u najširem društvenom pogledu. Mislim pri tome prije svega na zakonodavne djelatnosti koje su učvršćivale vladavinu prava, poticale reformu u pravosuđu i drugim oblastima. Poticale poduzetništvo, unapređivale obrazovni sustav, snažile doprinos znanosti, poticale borbu protiv korupcije i u svim drugim ovlastima mijenjale i unapređivale lice Hrvatske. Drugo, Sabor je svojim djelovanjem dao snažan i prepoznatljiv doprinos pristupanju Hrvatske pregovorima sa Europskom unijom i jačanju cjelokupnog međunarodnog položaja naše zemlje. Uostalom naš put ka Uniji počeo je upravo Saborskom rezolucijom iz 2002. godine, a u prošlom sazivu nastavljen je i zajedničkom izjavom svih parlamentarnih stranaka o početku pregovora sa Europskom unijom kao i Deklaracijom o temeljnim načelima pregovora za punopravno članstvo i zajedničkom izjavom Hrvatskog sabora i Vlade o zajedničkom djelovanju u procesu pregovora. Dakako posebno mjesto i značenje ima osnivanje Nacionalnog odbora za praćenje pregovora i zamašan rad u tom odboru na usvajanju pregovaračkih stajališta kroz koji se potvrđuje suglasje svih parlamentarnih stranaka oko toga strateškoga cilja Republike Hrvatske. Uz to, posebna je vrijednost djelovanja Nacionalnoga odbora kao jedinstvene parlamentarne institucije te vrste u zemljama koje pristupaju u Uniju u rasterećenju političkoga i parlamentarnog života, ali i u podjeli odgovornosti, vlasti i oporbe. Čvrsto vjerujem da tim pravcem treba nastaviti i da će taj model osigurati brzo i kvalitetno dovršenje naših pregovora u rokovima koje očekujemo u skladu sa zaključcima zajedničkog odbora Republike Hrvatske i Europske unije i u skladu sa Rezolucijom Europskog parlamenta iz 2007. godine kojom se preporučuje da se 2009. godine da suglasnost za primitak Hrvatske u Europsku uniju. Pri tome su i saborski odbori, napose Odbor za europske integracije, Odbor za vanjsku politiku i Odbor za međuparlamentarnu suradnju dali svoj snažan doprinos međuparlamentarnoj suradnji i time i ukupnom jačanju međunarodnog položaja zemlje. Pri tome s razlogom posebno mjesto pripada i sudjelovanje Hrvatske na Konferenciji predsjednika Parlamenata procesa suradnje na jugoistoku Europe, čime je i Sabor dao svoj doprinos ukupnom djelovanju naše zemlje na daljnjoj stabilizaciji prilika u ovom dijelu Europe. Ne želim zaboraviti visoke goste koji su se obraćali ovom Visokom domu u proteklom razdoblju uz druge najviše goste. Vjerujem kako je i u obraćanju predsjednika Europske komisije Barossa, predsjednika Europskog parlamenta Pötteringa i glavnog tajnika NATO Shefera bilo više od simbolike u smislu naših težnji na punopravnim članstvom u obje integracije budući da su obojica te težnje snažno i opravdano podržale upravo ovdje u Saboru. Dame i gospodo! Sabor je u proteklom razdoblju bio i mjesto na kojem se nastavila učvršćivati demokracija i oblikovati zreli i odgovoran politički život naše zemlje. Naravno u toj osjetljivoj zoni savršenstvo nikada nije potpuno, niti se sve lekcije, niti su sve lekcije uvijek do kraja naučene. Bilo je epizoda koje ćemo htjeti zaboraviti. Ali moramo naučiti potrebne pouke jer ne smijemo zanemarivati našu odgovornost za ukupno stanje političkih odnosa u našem društvu. Završavam ovom ocjenom upravo zato što vjerujem da s novim sazivom Hrvatskog sabora dolazi vrijeme kada će se ta odgovornost ponovno iskazivati i potvrđivati nedvojeći da će Hrvatski sabor i dalje u cijelosti biti na visini svoje misije i u ovoj etapi razvitka Hrvatske. Sa željama za uspješan rad 6. sazivu Hrvatskog sabora zahvaljujem na pozornosti. [[Pljesak.]] Da bi Hrvatski sabor bio konstituiran sukladno članku 73. Ustava Republike Hrvatske i članku 4. Poslovnika Hrvatskog sabora uz nazočnost većine zastupnika potrebno je pristupiti izboru predsjednika Hrvatskog sabora. Člankom 5. Poslovnika Hrvatskoga sabora utvrđeno je da pravo podnošenja prijedloga na Konstituirajućoj sjednici za izbor Predsjednika Hrvatskoga sabora imaju klubovi zastupnika. Na temelju članka 5. klubovi zastupnika Hrvatskoga sabora Klub zastupnika Hrvatske demokratske zajednice, Klub zastupnika Hrvatske seljačke stranke, Klub zastupnika Hrvatske socijalno-liberalne stranke i Hrvatska stranka umirovljenika, Klub zastupnika nacionalnih manjina i Klub zastupnika Srpske demokratske samostalne stranke predlažu da se za predsjednika Hrvatskoga sabora izabere zastupnik gospodin Luka Bebić. Želi li netko od predlagatelja obrazložiti prijedlog osim ovoga što je u pisanoj formi iznijeto? Ne. Otvaram raspravu. Zaključujem raspravu. Prije nego što glasujemo izvještavam vas da je za izbor predsjednika Hrvatskoga sabora potrebna većina glasova nazočnih zastupnika. Dajem na glasovanje Prijedlog ovih klubova da se za predsjednika Hrvatskoga sabora izabere zastupnik gospodin Luka Bebić. Molim, tko je za? Hvala. Tko je protiv? Hvala. Tko je suzdržan? Utvrđujem da je sa 141 glasom za i 3 suzdržana gospodin Luka Bebić izabran za predsjednika Hrvatskoga sabora. [[Pljesak.]] Objavljujem da je na temelju Odluke Predsjednika Republike Hrvatske o sazivu Hrvatskoga sabora na prvo zasjedanje utvrđenog broja nazočnih zastupnika i izborom predsjednika Hrvatskoga sabora Hrvatski sabor konstituiran. Gospođe i gospodo zastupnici, pozivam vas da odamo počast domovini. - Izvođenje himne "Lijepa naša domovino" - Pozivam sve zastupnike i zastupnice, sve goste, Hrvatski sabor da minutom šutnje odamo počast palima za domovinu za slobodnu, suverenu i demokratsku Hrvatsku herojima Domovinskog rata, braniteljima Hrvatske. - Minuta šutnje – Neka im je vječna slava i hvala. Čestitam predsjedniku Hrvatskoga sabora gospodinu Luki Bebiću na izboru i pozivam ga da se obrati nazočnima a nakon toga da zauzme svoje mjesto za predsjedničkim stolom i nastavi predsjedati sjednicom. Izvolite, gospodine predsjedniče Hrvatskoga sabora.
Gospodine predsjedatelju, gospodine predsjedniče Republike Hrvatske, gospodine predsjedniče hrvatske Vlade, gospodo predsjednici Ustavnog i Vrhovnog suda, dame i gospodo zastupnici, ugledni gosti. Želim vam najiskrenije zahvaliti na ovom izboru. Povjerenje koje ste mi iskazali birajući me na čelnu dužnost najviše hrvatske demokratske institucije i najvišeg zakonodavnog tijela u ovom trenutku posebno obvezuje i posebno stoga što dolazi na početku godine koja će neosporno biti važna i izazovna i prijelomna za Hrvatsku u osiguranju daljnjeg napretka naše zemlje, u vrijeme kada se primičemo ostvarenju najvažnijih hrvatskih državnih interesa i ciljeva. Zahvaljujem se dosadašnjem predsjedniku Hrvatskoga sabora, Vladimiru Šeksu, na vrlo uspješnom vođenju Hrvatskoga sabora u prošlom mandatu. Pred svim, pred ovim sazivom Hrvatskoga sabora i pred Vladom o povjerenju o kojem ćemo se sutra izjasniti stoji razdoblje koje će zahtijevati iznimnu odgovornost, osobitu zrelost i odlučnu usredotočenost na ciljeve koje smo odabrali i koje su naši građani potvrdili na nedavnim izborima. Na postignućima koji su očigledna, upravo u idućih nekoliko godina, trebati će nastaviti i dovršiti izgradnju moderne, europske Hrvatske države i stabilnog uređenog hrvatskog društva kako bismo u potpunosti zaokružili put koji smo krenuli otkako je ovaj Visoki dom donio povijesnu odluku o osamostaljenju. Uvjeren sam da će ti visoki ciljevi biti mjera naše zajedničke odgovornosti. Osobno želim vas uvjeriti da ću tu dužnost, koju ste mi povjerili, obnašati savjesno, požrtvovano i nadasve odgovorno. Moje političko iskustvo je moja postojana predanost hrvatskim nacionalnim interesima i vrijednostima demokracije. Neka također bude jamstvo da će zajedničkim nastojanjima i odgovornim djelovanjem svih zastupnika Hrvatski sabor i dalje kako je uvijek u povijesti bilo, ostvariti najviše narodne i državne interese. Radujem se i cijenim priliku da surađujemo zajedno upravo u ovim zahtjevnim vremenima, u skladu svih političkih opredjeljenja i u prožimanju nove političke energije sa dosadašnjim našim iskustvom i znanjem. Zahvaljujem se posebno i zbog toga što sam izabran glasovima sa svih političkih strana ove Sabornice. Shvaćam to i kao priznanjem mojem dosadašnjem radu i ukupnom političkom djelovanju, a usudio bih se reći kao priznanje mojem osobnom svjetonadzoru koji polazi od najsnažnijih uvjerenja da su dijalog i povjerenje među ljudima i u društvu ona nezamjenjiva osnovica stabilnosti i preduvjet razvitka svake zajednice. Ali, dopustite da naglasim kako to shvaćam i kao znak naše zajedničke predanosti istim ciljevima i naše spremnosti da u novo razdoblje razvitka Hrvatske, a u novo razdoblje neosporno ulazimo, hrvatski parlamentarizam uđe još zreliji i još usredotočeniji, s još većom odmjerenošću i odgovornošću. Kao jedan od veterana ove Sabornice, pozivam vas, da budete ponosni na svoju dužnost i savjesni u njenom obnašanju. Nema niti jednog višeg ili drugog interesa koji može rukovoditi zastupnika Hrvatskoga sabora od hrvatskoga narodnog i državnog interesa. Neka to i dalje ostane glavna ideja vodilja u ovoj Sabornici i neka niti jedan drugi cilj i interes ne struji našim raspravama, ne odjekuje ovom dvoranom. Dame i gospodo zastupnici, spomenuo sam odgovornost i usredotočenost namjerno i s razlogom, zbog političkog razdoblja pred kojim stojimo i zbog zastupničkih obveza koje se od nas očekuju. S jedne strane, godine u koje ulazimo donijeti će završnicu najvažnijih poslova na koje je usredotočena hrvatska izvršna vlast od najranijih dana naše nezavisnosti, uz istodobnu posebnu usmjerenost na unutarnji razvojni skok, pa će zadaća zakonodavne vlasti morati doista biti fokusirana na snažan i učinkovit doprinos ostvarenju tih najviših ciljeva. Vidim, dakle, dane kada će upravo ovaj saziv Hrvatskoga sabora potvrditi naš ulazak u punopravno članstvo i u Europsku uniju i u NATO. Očekujem, utoliko, da će saborska tijela i odbori, napose Nacionalni odbor za praćenje pregovora sa Europskom unijom, ostati potpuno i učinkovito usredotočen na svoje zadaće u pregovaračkom procesu kako bismo osigurali slogu oko kvalitetnog dovršetka tok strateškog cilja naše zemlje. S druge strane, upravo u interesu tog novog razvojnog skoka Hrvatske, želim podsjetiti da su nedavni izbori potvrdili kako građani naše zemlje očekuju da politika bude prostor odgovornosti a ne olakih obećanja samog isticanja i pukog političkog trgovanja. Narodni zastupnici o tome moraju voditi računa. Hrvatski sabor treba također nastaviti iskazivati interese svih slojeva hrvatskog društva, svih naših regija i krajeva. Naša potpuna privrženost demokraciji i vladavini prava, poštivanje ljudskih i manjinskih prava i vjerskih sloboda, jednakosti i ravnopravnosti naših građana također će, uvjeren sam ostati, i potvrditi će se i u djelovanju ovog saziva Sabora. Ukratko, rekao bih, da su pred Hrvatskom godine toliko ozbiljne i važne, da će se naš novi međunarodni položaj, naše puno europsko lice i naša puna pripadnost obitelji slobodnog i razvijenog demokratskog svijeta odražavati i morati odražavati i u ovoj Sabornici. Posebno to spominjem zbog osjećaja da iz hrvatskog političkog prostora moramo početi širiti u naše društvo poruke i vrijednosti koji će prevladavati sada još uvelike zamjetne simptome nepotrebnih podjela i zavada, nepovjerenja i apatije, obezvrjeđivanja i neodgovornosti, banalizacije i odbacivanja. Zalagati ću se da našim zajedničkim djelovanjem u Saboru i mi postanemo dio tako potrebne promjene i poboljšanja našeg ozračja, općeg ozračja u hrvatskom društvu, obnove vrijednosti primjerenih i našoj narodnoj tradiciji, identitetu i europskim standardima i običajima. Držim to posebno važnim zbog duha vremena u kojem živimo u kojem se zabrinutost i nemir, što ih izaziva izrastanje jednog posve novog svijeta, političkog, duhovnog, često prikriva olakim odbacivanjem odgovornosti i prebrzim zanemarivanjem ciljeva. Naglašavam to i zbog skorog ulaska Hrvatske europske sigurnosne integracije. Naglašavam to i zbog poznatog učinka globalizacije. Naglašavam to i zbog toga što u okolnostima suvremenog svijeta, a poučava nas tomu i povijest, male države narod ne smiju gledati usko, niti ciljati nisko. Upravo mali narodi i male zemlje o tim okolnostima moraju voditi računa da bi u integracijskim procesima očuvali svoj identitet. Možemo to učiniti samo gradeći društvo povjerenja kako bismo izbjegli nepotrebne podjele, rasipanje društvene energije i otklonili višestruku štetnu uznemirenost i frustraciju. Zadaća je najviših predstavnika naroda, upravo nas ovdje da o tome postojano vode računa. Tek tada ćemo ostvarujući se europskim i, otvarajući se europskim i globalnim procesima ostati na povijesnoj crti hrvatskog identiteta i djelovati u duhu svih onih uzornih naših ljudi koji su kroz povijest pa … [[Govornik se ne razumije.]] i kroz povijest Hrvatskog sabora čuvali i gradili našu baštinu i ostvarivali naše ciljeve. Spomenuo sam uzorne ljude naše povijesti. Prošlo je više od stoljeća i po otkako su Kukuljević a potom i don Mihovil Pavlinović postavili zahtjev za uvođenje hrvatskog jezika u Hrvatski sabor. Borba čiju završnicu upravo ovaj saziv Hrvatskog sabora posvjedočuje i čiji će uspješni dovršetak upravo ovaj Sabor svojim odlukama potvrditi počela je upravo tada borba za jezik, borba za hrvatska narodna prava, borba za državu, borba za slobodu i pripadnost slobodnom demokratskom svijetu. U povijesnoj niski mnogih uzornih ljudi koji su vodili taj boj od Kukuljevića, Pavlinovića, Starčevića, Radića i našeg prvog predsjednika slobodne i neovisne demokratske Hrvatske doktora Franje Tuđmana u tom nizu redali su se najviši predstavnici naroda, saborski zastupnici. Ostanimo na toj razini uvijek na slavu te povijesti i na činjenicu da je u toj stoljetnoj borbi trebalo upravo odgovornosti i odlučnosti da bi se osigurale pobjede i ostvarili ciljevi. Dame i gospodo u vremenu koje je pred nama morat ćemo naći najbolji način da razvijamo politički pluralizam i istodobno jačamo konsenzus. Čini se protivrječnim ali nije. Naime dio je naše zadaće dalje učvršćivanje demokracije i vladavine prava u Hrvatskoj jer nitko nije pozvaniji da o tome skrbi više od nas u Hrvatskom saboru. Time ćemo osigurati daljnje oblikovanje Hrvatske kao uređene i uljuđene zemlje u kojoj će ljudi živjeti u sigurnosti i u miru. Raditi u dostojanstvu, odnositi se jedni spram drugih u duhu povjerenja i uzajamnosti gradeći zemlju još bolju za buduće naraštaje. Ali dio je naše zadaće i da osiguramo suglasje. Pred nama su godine koje traže konsenzus. Prije svega konsenzus oko strateških pitanja političkog i gospodarskog razvoja koja su pred nama. Vjerujem da će ih sutra pred vas i pred javnost sveobuhvatno iznijeti program Vlade. Tim više što je oko njega već okupljen koalicijski konsenzus. Ali vjerujem da nam je potreban i jedan širi društveni konsenzus. Naime suglasje svih da trebamo ići dalje. Da Hrvatska mora ići u novu etapu razvitka i da u tom suglasju naše zakonodavno tijelo također ima posebno i važno mjesto. Građani su glasovali za dovršetak i puno ostvarenje strateških ciljeva naše zemlje i očekuju da to parlamentarna procedura u ovoj sabornici osigura. Neka to bude ideja vodilja ovog saziva Hrvatskog sabora. Dužnost predsjednika Hrvatskog sabora nije laka. Ali bit će je lakše časno obnašati u tom duhu suglasja i odgovornosti. Zahvaljujem na pozornosti. [[Pljesak.]] Gospođe i gospodo zastupnici predlažem da pristupimo utvrđivanju dnevnog reda sjednice. U materijalima koje ste primili za ovu sjednicu najavljen je i mogući dnevni red. Predlažem da za ovu sjednicu utvrdimo sljedeći dnevni red. Prvo, izbor predsjednika, potpredsjednika i članova Mandatno-imunitetskog povjerenstva. Drugo, izvješće Mandatno-imunitetskog povjerenstva o provođenim izborima. Treće, davanje prisege zastupnika. Četvrto, izbor potpredsjednika Hrvatskog sabora. Peto, izbor predsjednika, potpredsjednika i članova Odbora za izbor, imenovanje i upravne poslove. Šesto, izbor predsjednika, potpredsjednika i članova Odbora za Ustav, Poslovnik i politički sustav. I sedmo, izbor predsjednika, potpredsjednika i članova Odbora za zakonodavstvo. Osmo, razrješenje i imenovanje tajnika Hrvatskog sabora. Deveto, razrješenje i imenovanje zamjenika tajnika Hrvatskog sabora. Ima li tko od zastupnika prigovor na predloženi dnevni red? Utvrđujem da je dnevni red prihvaćen. Prelazimo sada na rad prema utvrđenom dnevnom redu.
Hvala lijepa poštovani gospodine predsjedniče. Najavili ste sjednicu Odbora za Ustav, Poslovnik i zakonodavstvo o nekim zakonima. Međutim čini mi se da bi trebali prije utvrditi da li danas Sabor nastavlja sa prvom izvanrednom sjednicom, utvrditi dnevni red te sjednice i da onda znamo o čemu bi radna tijela trebali raspravljati. Koliko je meni poznato, do sada nije objavljeno da ste sazvali sjednicu.
Izgleda da vama nije poznato, zakazana je Izvanredna sjednica Sabora u 16,00 sati danas, koja će se nastaviti sutra 12. siječnja 2008. također ovdje u 9,30 sati, pa zato molim odbore da pripreme svoje prijedloge u svezi sa ovom Izvanrednom sjednicom Sabora koja je zakazana, ne znam da li su podijeljeni pozivi, ali u svakom slučaju ima više od sat vremena da je ta sjednica zakazana, a ona glasi: Na temelju članka 197. stavka 3. i članka 198. stavka 1. Poslovnika hrvatskoga sabora uz prethodno pribavljeno mišljenje klubova zastupnika parlamentarnih stranaka sazivam 2. izvanrednu sjednicu Hrvatskoga sabora za 11. i 12. siječnja 2008. godine. Sjednica će početi 11. siječnja 2008. u 16,00 sati a održati će se u "Velikoj vijećnici" Hrvatskoga sabora, Zagreb, Trg sv. Marka broj 6. Za sljedeću sjednicu predlažem dnevni red: 1. Prijedlog zakona o izmjenama i dopunama Zakona o ustrojstvu i djelokrugu središnjih tijela državne uprave, 2. Predstavljanje, to će biti sutra, Vlade Republike Hrvatske i glasovanje o povjerenju Vladi Republike Hrvatske, i 3. Izvješće Mandatno-imunitetnog povjerenstva. Više od sat vremena ima da je ovo potpisano i upućeno. Dobiti ćete na klupe, a Izvanredna sjednica Hrvatskoga sabora je u 16,00 sati. Ja vam želim u slast i prijatno i da odbori završe svoj dio. Hvala lijepo. Prvo, izbor predsjednika, potpredsjednika i članova Mandatno-imunitetskog povjerenstva. Članak 5. Poslovnika utvrđuje da prijedlog za izbor predsjednika, potpredsjednika i članova Mandatno-imunitetnog povjerenstva podnose klubovi zastupnika. Člankom 105. Poslovnika utvrđeno je da Povjerenstvo osim predsjednika i potpredsjednika ima i 7 članova. Sukladno međustranačkom dogovoru klubovi zastupnika podnijeli su sljedeći prijedlog: Za predsjednika Povjerenstva je predložen zastupnik Damir Sesvečan. Za potpredsjednika predložen je zastupnik Arsen Bauk. Za članove Povjerenstva predloženi su zastupnici: Tomislav Čuljak, Živko Nenadić, Vladimir Ivković, Ratko Gajica, Vladimir Šišljagić, Ivan Hanžek i Gordana Sobol. Želi li tko sudjelovati u raspravi u svezi sa ovim prijedlogom? Ako nema dajem na glasovanje prijedlog za izbor predsjednika, potpredsjednika i članova Mandatno-imunitetnog povjerenstva. Tko je za ove predložene kandidate? Hvala lijepa. Tko je protiv? Suzdržan? Nema. Utvrđujem da je jednoglasno sa 144 glasa prihvaćen prijedlog. Proglašavam da su u Mandatno-imunitetsko povjerenstvo Hrvatskoga sabora izabrani: Za predsjednika Damir Sesvečan, za potpredsjednika Arsen Bauk, za članove Tomislav Čuljak, Živko Nenadić, Vladimir Ivković, Ratko Gajica, Vladimir Šišljagić, Ivan Hanžek i Gordana Sobol. Čestitam predsjedniku i potpredsjedniku i članovima Mandatno-imunitetskog povjerenstva na izboru i pozivam ih da odmah održe sjednicu i pripreme izvješće sukladno članku 6. Hrvatskoga sabora. Sjednica Povjerenstva održat će se u dvorani Janka Draškovića, soba broj 202/2. Do izrade izvješća Mandatno-imunitetnog povjerenstva, određujem stanku u trajanju od 30 minuta. Zahvaljujem uzvanicima na nazočnosti na Konstituirajućoj sjednici Hrvatskoga sabora i pozivam ih da nam se pridruže na domjenku u prigodi konstituiranja. Hvala.
Gospodine predsjedniče Hrvatskog sabora, kolegice i kolege. Mandatno-imunitetno povjerenstvo Hrvatskoga sabora razmotrilo je na 1. sjednici održanoj 11. siječnja 2008. godine službene rezultate izbora za zastupnike u Hrvatski sabor Državnog izbornog povjerenstva Republike Hrvatske. Izbore za zastupnike u Hrvatski sabor je na temelju članka 97. alineja 1. Ustava Republike Hrvatske članka 5., 6. i 68. stavka 2. Zakona o izborima zastupnika u Hrvatski sabor te odluke o raspisivanju izbora za zastupnike u Hrvatski sabor, raspisao predsjednik Republike Hrvatske Stjepan Mesić, a održani su 24. i 25. studenoga 2007. godine. Državno izborno povjerenstvo Republike Hrvatske podnijelo je gospodinu Stjepanu Mesiću Predsjedniku Republike Hrvatske izvješće o provedenim izborima za zastupnike u Hrvatski sabor od 22. prosinca 2007. koje je protekom rokova za podnošenje žalbi postalo konačno. Povjerenstvo je utvrdilo da je u Hrvatski sabor sukladno odredbama Zakona o izborima zastupnika u Hrvatski sabor izabrano 153 zastupnika i to 140 zastupnika izabranih je sa liste političkih stranaka u 10 izbornih jedinica sukladno odredbi članka 35. Zakona o izborima zastupnika u Hrvatski sabor, 5 zastupnika sa posebnih lista političkih stranaka izabrano je sukladno odredbi članka 40. Zakona u posebnoj izbornoj jedinici i 8 zastupnika nacionalnih manjina izabrano je na temelju članka 15. i 16. Zakona o izborima zastupnika u Hrvatski sabor. Povjerenstvo je utvrdilo da su sukladno članku 12. stavcima 1. i 2. Poslovnika Hrvatskoga sabora zastupnici nakon raspuštanja Sabora nastavili obnašati svoje dužnosti i ovlasti do konstituiranja novog saziva Sabora te da danom konstituiranja prestaje mandat zastupnicima prethodnog saziva Sabora. Istog dana prestaje zastupnicima prethodnog saziva Sabora članstvo u tijelima i organizacijama izvan Sabora na koje ih je imenovao Sabor iz reda zastupnika, ako je imenovanje uvjetovano obnašanjem dužnosti zastupnika, a toga dana prestaje i članstvo u radnim tijelima Sabora imenovanim članovima. Slijedom iznijetog Povjerenstvo je zaključilo da danom konstituiranja Sabora prestaje mandat zastupnicima prethodnog saziva Sabora i da su u Hrvatski sabor izabrani slijedeći zastupnici poredani po abecednom redu. Dakle, Đurđa Adlešić, Ivo Andrić, Ingrid Antičević Marinović, Željka Antunović, Branko Bačić, Ivan Bagarić, Damir Bajs, Milan Bandić, Mladen Barišić, Arsen Bauk, Luka Bebić, Goran Beus Richembergh, Suzana Bilić Vardić, Mato Bilonjić, mr. Božo Biškupić, Dragutin Bodakoš, Biljana Borzan, Rade Bošnjak, Dražen Bošnjaković, Ivica Buconjić, Perica Bukić, Gari Kapeli, Brankica Crljenko, Radimir Čačić, Nada Čavlović Smiljanec, dr. Ivan Čehok, Lino Červar, Petar Čovanković, mr. Zdenka Čuhnil, Tomislav Čuljak, Luka Denona, prof.dr. Miljenko Dorić, Igor Dragovan, Josip Đakić, Anto Đapić, Mirjana Ferić Vac, Stjepan Fiolić, Gvozden Srećko Flego, dr. Zdenko Franić, Josiš Friščić, Stipo Gabrić, Ratko Gajica, Božo Galić, Sunčana Glavak, Branimir Glavaš, Ivo Grbić, Branko Grčić, Boro Grubišić, Mario Habek, Ivan Hanžek, prof.dr. Andrija Hebrang, Goran Hefer, dr. Bojan Hlača, Mirela Holi, Silvano Hrelja, Danica Hursa, Davor Huška, Tomislav Ivić, Vladimir Ivković, Ivan Jakovčić, Gordan Jandroković, Ivan Jarnjak, Nadica Jelaš, Ivo Jelušić, prof.dr. Ivo Josipović, Željko Jovanović, prof.dr. Ljubo Jurčić, Marin Jurjević, Damir Kajin, Božidar Kalmeta, Zdravko Kelić, Nedjeljka Klarić, Zlatko Komadina, Zlatko Koračević, Jadanka Kosor, Ante Kotormanović, prof.dr. Dragan Kovačević, Dino Kozlevac, Ante Kulušić, Boris Kunst, Josip Leko, Dragutin Lesar, Slavko Linić, Marina Lovrić, Ana Lovrin, Franjo Lucić, Šime Lučin, Marija Lugarić, Anton Mance, Gordan Maras, Krunoslav Markovinović, Bjanka Matković, Marina Matulović Dropulić, Frano Matušić, Nazif Memedi, Zoran Milanović, Boris Miletić, Darko Milinović, Neven Mimica, Petar Mlinarić, Mirando Mrsić, Zvonimir Mršić, Živko Nenadić, Milanka Opačić, Rajko Ostojić, Ranko Ostojić, Ivica Pančić, magistar Božidar Pankretić, magistar Marija Pečinović Burić, Marijana Petir, Tonino Picula, Vlatko Podnar, Damir Polančer, profesor doktor Dragan Primorac, Zvonimir Puljić, profesor doktor Milorad Pupovac, profesor doktor Vesna Pusić, doktor Furio Radin, Niko Rebić, Zdravko Ronko, Jerko Rošin, magistar Ante Sanader, doktor Ivo Sanader, profesor doktor Petar Selem, Damir Sesvečan, Gordana Sobol, Vojislav Stanimirović, Nenad Stazić, Ivan Šantek, Vladimir Šeks, Tatjana Šimac Bonačić, Sonja Šimunović, doktor Vladimir Šišljagić, Miroslav Škoro, Vesna Škulić, magistar Denis Šoja, Denes Šoja pardon, Boris Šprem, Dubravka Šuica, Ivan Šuker, profesor doktor Šemso Tanković, Emil Tomljanović, profesor doktor Marko Turić, Željko Turk, Davorko Vidović, Zoran Vinković, Biserka Vranić, Tanja Vrbat, Ivan Vučić, Antun Vujić, Branko Vukelić, Dragan Vukić, Dragica Zgrebec i Mario Zubović. Povjerenstvo je utvrdilo da su se sukladno članku 9. Zakona o izborima zastupnika u Hrvatski sabor, a kojim je uređena nespojivost zastupničke dužnosti sa istodobnim obnašanjem dužnosti iz stavka 2. stekli uvjeti iz stavka 3. rečenog članka zakona za početak mirovanja zastupničkog mandata sljedećim zastupnicima: Branko Bačić, Damir Bajs, Milan Bandić, Mladen Barišić, magistar Božo Biškupić, Ivica Buconjić, Radimir Čačić, Petar Čobanković, Božo Galić, Ivan Jakovčić, Ivo Jelušić, Božidar Kalmeta, Zlatko Komadina, Jadranka Kosor, Marina Lovrić, Ana Lovrin, Bianca Matković, Marina Matulović-Dropulić, Damir Polančec, profesor doktor Dragan Primorac, Ivan Šuker, magistar Ante Sanader, doktor Ivo Sanader i Branko Vukelić. Povjerenstvo je utvrdilo da su se sukladno članku 14. stavka 1. Zakona o izborima zastupnika u Hrvatski sabor stekli uvjeti za početak mirovanja zastupničkog mandata sljedećim zastupnicima: Đurđa Adlešić, Lino Červar, Sunčana Glavak, Gordan Jandroković i Darko Milinović. Političke stranke su na temelju članka 12. stavka 1. zakona sa svojih lista neizabranih kandidata u izbornim jedinicama odredile kandidate za zamjenika zastupnika i o tome izvijestile Hrvatski sabor te shodno tome zastupnički mandat započinju obnašati: Antun Korušec zamjenik zastupnika kandidiran u II. izbornoj jedinici kao kandidat na listi Hrvatsko socijalno-liberalne stranke umjesto Đurđe Adlešić, Borislav Matković zamjenik zastupnika kandidiran u X. izbornoj jedinici kao kandidat na listi Hrvatske demokratske zajednice umjesto Branka Bačića, Miroslav Čačija zamjenik zastupnika kandidiran u II. izbornoj jedinici kao kandidat na listi Hrvatske seljačke stranke umjesto Damira Bajsa, Davor Bernardić zamjenik zastupnika kandidiran u II. izbornoj jedinici kao kandidat na listi Socijaldemokratske partije Hrvatske umjesto Milana Bandića, Krešimir Gulić zamjenik zastupnika kandidiran u I. izbornoj jedinici kao kandidat na listi Hrvatske demokratske zajednice umjesto Mladena Barišića, Anđelko Mihalić zamjenik zastupnika kandidiran u III. izbornoj jedinici kao kandidat na listi Hrvatske demokratske zajednice umjesto magistra Bože Biškupića, Nevenka Majdenić zamjenica zastupnika kandirana u IV. izbornoj jedinici kao kandidatkinja na listi Hrvatske demokratske zajednice umjesto Ivice Buconjića, Zlatko Horvat zamjenik zastupnika kandidiran u III. izbornoj jedinici kao kandidat na listi Hrvatske narodne stranke umjesto Radimira Čačića, doktor Nevio Šetić zamjenik zastupnika kandidiran u VIII. izbornoj jedinici kao kandidat na listi Hrvatske demokratske zajednice umjesto Lina Červara, Krešo Filipović zamjenik zastupnika kandidiran u V. izbornoj jedinici kandidat na listi Hrvatske demokratske zajednice umjesto Petra Čobankovića, Šimo Đurđević zamjenik zastupnika kandidiran u V. izbornoj jedinici kao kandidat na listi Hrvatske demokratske zajednice umjesto Bože Galića, Milivoj Škvorc zamjenik zastupnika kandidiran u III. izbornoj jedinici kao kandidat na listi Hrvatske demokratske zajednice umjesto Sunčane Glavak, Marin Brtarić zamjenik zastupnika kandidiran u VIII. izbornoj jedinici kao kandidat na listi Istarskog demokratskog sabora umjesto Ivana Jakovčića, Karmela Caparin zamjenica zastupnika kandidirana u II. izbornoj jedinici kao kandidatkinja na listi Hrvatske demokratske zajednice umjesto Gordana Jandrokovića, Bruno Kurelić zamjenik zastupnika kandidiran u VII. Izbornoj jedinici kao kandidat na listi Socijaldemokratske partije Hrvatske umjesto Ive Jelušića, Branko Kutija zamjenik zastupnika kandidiran u IX. izbornoj jedinici kao kandidat na listi Hrvatske demokratske zajednice umjesto Božidara Kalmete, Romana Jerković zamjenica zastupnika kandidirana u VIII. izborno jedinici kao kandidatkinja na listi Socijaldemokratske partije Hrvatske umjesto Zlatka Komadine, Ljubica Lukačić zamjenica zastupnice kandidirana u I. izbornoj jedinici kao kandidatkinja na listi Hrvatske demokratske zajednice umjesto Jadranke Kosor, Danijel Mondekar zamjenik zastupnika kandidiran u VI. izbornoj jedinici kao kandidat na listi Socijaldemokratske partije Hrvatske umjesto Marine Lovrić, Tomislav Vrdoljak zamjenik zastupnika kandidiran u IX. izbornoj jedinici kao kandidat na listi Hrvatske demokratske zajednice umjesto Ane Lovrin, Krešimir Ćosić zamjenik zastupnika kandidiran u II. izbornoj jedinici kao kandidat na listi Hrvatske demokratske zajednice umjesto Biance Matković, Božica Šolić zamjenica zastupnice kandidirana u VII. Izbornoj jedinici kao kandidatkinja na listi Hrvatske demokratske zajednice umjesto Marine Matulović-Dropulić, Nevenka Marinović zamjenica zastupnika kandidirana u IX. izbornoj jedinici kao kandidat na listi Hrvatske demokratske zajednice umjesto Darka Milinovića, Stjepan Milinković zamjenik zastupnika kandidiran u II. izbornoj jedinici kandidat na listi Hrvatske demokratske zajednice umjesto Damira Polančeca, doktor Goran Marić zamjenik zastupnika kandidiran u XI. Izbornoj jedinici kao kandidat na listi Hrvatske demokratske zajednice umjesto profesora doktora Dragana Primorca, Vedran Rožić zamjenik zastupnika kandidiran u IX. izbornoj jedinici kao kandidat na listi Hrvatske demokratske zajednice umjesto magistra Ante Sanadera, Željana Kalaš zamjenica zastupnika kandidirana u X. izbornoj jedinici kao kandidatkinja na listi Hrvatske demokratske zajednice umjesto doktora Ive Sanadera, Ivanka Roksandić zamjenica zastupnika kandidirana u VI. izbornoj jedinici kao kandidatkinja na listi Hrvatske demokratske zajednice umjesto Ivana Šukera i magistar Nedjeljko Strikić zamjenik zastupnika u VII. izbornoj jedinici kao kandidat na listi Hrvatske demokratske zajednice umjesto Branka Vukelića. Sukladno rečenom Mandatno-imunitetno povjerenstvo predlaže donošenje odluke: 11. siječnja 2008. počinju mirovanja zastupničkog mandata i tim danom zastupničku dužnost počinju obnašati zamjenici zastupnika Antun Korušec zamjenik zastupnika kandidiran u II. izbornoj jedinici kao kandidat na listi Hrvatsko socijalno-liberalne stranke umjesto Đurđe Adlešić, Borislav Matković zamjenik zastupnika kandidiran u X. izbornoj jedinici kao kandidat na listi Hrvatske demokratske zajednice umjesto Branka Bačića, Miroslav Čačija zamjenik zastupnika kandidiran u II. izbornoj jedinici kao kandidat na listi Hrvatske seljačke stranke umjesto Damira Bajsa, Davor Bernardić zamjenik zastupnika kandidiran u II. izbornoj jedinici kao kandidat na listi Socijal-demokratske partije Hrvatske umjesto Milana Bandića, Krešimir Gulić zamjenik zastupnika kandidiran u I. izbornoj jedinici kao kandidat na listi Hrvatske demokratske zajednice umjesto Mladena Barišića, Anđelko Mihalić zamjenik zastupnika kandidiran u III. izbornoj jedinici kao kandidat na listi Hrvatske demokratske zajednice umjesto magistra Bože Biškupića, Nevenka Majdenić zamjenica zastupnika kandidirana u IV. izbornoj jedinici kao kandidatkinja na listi Hrvatske demokratske zajednice umjesto Ivice Buconjića, Zlatko Horvat zamjenik zastupnika kandidiran u III. izbornoj jedinici kao kandidat na listi Hrvatske narodne stranke umjesto Radimira Čačića, doktor Nevio Šetić zamjenik zastupnika kandidiran u VIII. izbornoj jedinici kao kandidat na listi Hrvatske demokratske zajednice umjesto Line Červara, Krešo Filipović zamjenik zastupnika kandidiran u V. izbornoj jedinici kao kandidat na listi Hrvatske demokratske zajednice umjesto Petra Čobankovića, Šimo Đurđević zamjenik zastupnika kandidiran u V. izbornoj jedinici kao kandidat na listi Hrvatske demokratske zajednice umjesto Bože Galića, Milivoj Škvorc zamjenik zastupnika kandidiran u III. izbornoj jedinici kao kandidat na listi Hrvatske demokratske zajednice umjesto Sunčane Glavak, Marin Brkarić zamjenik zastupnika kandidiran u VIII. izbornoj jedinici kao kandidat na listi Istarskog demokratskog sabora umjesto Ivana Jakovčića, Karmela Caparin zamjenica zastupnika kandidirana u II. izbornoj jedinici kao kandidatkinja na listi Hrvatske demokratske zajednice umjesto Gordana Jandrokovića, Bruno Kurelić zamjenik zastupnika kandidiran u VII. izbornoj jedinici kao kandidat na listi Socijal-demokratske partije Hrvatske umjesto Ive Jelušića, Branko Kutija zamjenik zastupnika kandidiran u IX. izbornoj jedinici kao kandidat na listi Hrvatske demokratske zajednice umjesto Božidara Kalmete, Romana Jerković zamjenica zastupnika kandidirana u VIII. izbornoj jedinici kao kandidatkinja na listi Socijal-demokratske partije Hrvatske umjesto Zlatka Komadine, Ljubica Lukačić zamjenica zastupnice kandidirana u I. izbornoj jedinici kao kandidatkinja na listi Hrvatske demokratske zajednice umjesto Jadranke Kosor, Danijel Mondekar zamjenik zastupnika kandidiran u VI. izbornoj jedinici kao kandidat na listi Socijal-demokratske partije Hrvatske umjesto Marine Lovrić, Tomislav Vrdoljak zamjenik zastupnika u IX. izbornoj jedinici kao kandidat na listi Hrvatske demokratske zajednice umjesto Ane Lovrin, Krešimir Ćosić zamjenik zastupnika kandidiran u II. izbornoj jedinici kao kandidat na listi Hrvatske demokratske zajednice umjesto Bianke Matković, Božića Šolić zamjenica zastupnice kandidirana u VII. izbornoj jedinici kao kandidatkinja na listi Hrvatske demokratske zajednice umjesto Marine Matulović-Dropulić, Nevenka Marinović zamjenica zastupnika kandidirana u IX. izbornoj jedinici kao kandidat na listi Hrvatske demokratske zajednice umjesto Darka Milinovića, Stjepan Milinković zamjenik zastupnika kandidiran u II. izbornoj jedinici kao kandidat na listi Hrvatske demokratske zajednice umjesto Damira Polančeca, doktor Goran Marić zamjenik zastupnika kandidiran u XI. izbornoj jedinici kao kandidat na listi Hrvatske demokratske zajednice umjesto profesora doktora Dragana Primorca, Vedran Rožić zamjenik zastupnika kandidiran u IX. izbornoj jedinici kao kandidat na listi Hrvatske demokratske zajednice umjesto magistra Ante Sanadera, Željana Kalaš zamjenica zastupnika kandidirana u X. izbornoj jedinici kao kandidatkinja na listi Hrvatske demokratske zajednice umjesto doktora Ive Sanadera, Ivanka Roksandić zamjenica zastupnika kandidirana u VI. izbornoj jedinici kao kandidatkinja na listi Hrvatske demokratske zajednice umjesto Ivana Šukera, i magistar Nedeljko Strikić zamjenik zastupnika u VII. izbornoj jedinici kao kandidat na listi Hrvatske demokratske zajednice umjesto Branka Vukelića. Zaključak o izabranim zastupnicima u Hrvatski sabor kao i odluka o početku mirovanja zastupničkog mandata te o početku obnašanja zastupničke dužnosti njihovih zamjenika objavit će se u "Narodnim novinama". Hvala.
Zahvaljujem predsjedniku povjerenstva. Otvaram raspravu o ovom izvješću. Nitko se ne javlja. Zaključujem raspravu. Dajem na glasovanje slijedeći zaključak: Prihvaća se Izvješće Mandatno-imunitetnog povjerenstva o provedenim izborima za Hrvatski sabor i imenima izabranih zastupnika, imenima zastupnika koji obnašaju dužnost nespojivu sa zastupničkom dužnošću pa im zastupnički mandat miruje te o zamjenicima zastupnika koji umjesto njih počinju obnašati zastupničku dužnost. Tko je za ovaj zaključak? Hvala lijepa. Protiv? Nema. Suzdržanih? Nema. Utvrđujem da je jednoglasno prihvaćen ovaj zaključak sa 150 glasova. Prelazimo na 3. točku dnevnog reda. 3. Davanje prisege zastupnika Nakon izvješća Mandatno-imunitetnog povjerenstva o provedenim izborima sukladno članku 7. Poslovnika pozivam vas da pristupimo davanju prisege. U članku 7. Poslovnika utvrđeno je da predsjedatelj pročita tekst prisege a nakon toga poimenično proziva zastupnike. Zastupnik kada je prozvan ustaje i izgovara: "Prisežem". Tekst prisege glasi: "Prisežem svojom čašću da ću dužnost zastupnika u Hrvatskom saboru obnašati savjesno i odgovorno, i da ću se u svom radu držati Ustava i zakona i poštovati pravni poredak te da ću se zauzimati za svekoliki napredak Republike Hrvatske." Sada ćemo prijeći na prozivanje zastupnika. Gospodin zastupnik Ivo Andrić, gospođa zastupnica Ingrid Antičević-Marinović - prisežem, gospođa zastupnica Željka Antunović – prisežem, gospodin zastupnik Ivan Bagarić – prisežem, gospodin zastupnik Arsen Bauk – prisežem, zastupnik Luka Bebić – prisežem, gospodin zastupnik Davor Bernardić – prisežem, gospodin zastupnik Goran Beus-Richembergh – prisežem, gospođa zastupnica Suzana Bilić-Vartić – prisežem, gospodin zastupnik Mato Bilonjić – prisežem, gospodin zastupnik Dragutin Bodakoš – prisežem, gospođa zastupnica Biljana Borzan, gospodin zastupnik Rade Bošnjak - prisežem, gospodin zastupnik Dražen Bošnjaković - prisežem, gospodin zastupnik Marin Brkarič - prisežem, gospodin zastupnik Perica Bukić - prisežem, gospođa zastupnica Karmela Caparin, gospodin zastupnik Gari Kapeli - prisežem, gospođa zastupnica Brankica Crljenko - prisežem, gospodin zastupnik Miroslav Čačija - prisežem, gospođa zastupnica Nada Čavlujić-Smiljanec - prisežem, gospodin zastupnik Ivan Čehok - prisežem, gospođa zastupnica Zdenka Čuhnil - prisežem, gospodin zastupnik Tomislav Čuljak - prisežem, gospodin zastupnik Krešimir Ćosić - prisežem, gospodin zastupnik Luka Denona - prisežem, gospodin zastupnik Miljenko Dorić - prisežem, gospodin zastupnik Igor Dragovan - prisežem, gospodin zastupnik Josip Đakić - prisežem, gospodin zastupnik Anto Đapić - prisežem, gospodin zastupnik Šime Đurđević - prisežem, gospođa zastupnica Mirjana Ferić-Vac - prisežem, gospodin zastupnik Krešo Filipović - prisežem, gospodin zastupnik Stjepan Fiolić - prisežem, gospodin zastupnik Gvozden Srećko-Flego - prisežem, gospodin zastupnik Zdenko Franić - prisežem, gospodin zastupnik Josip Friščić-prisežem, gospodin zastupnik Stipo Gabrić-prisežem, gospodin zastupnik Ratko Gajica, gospodin zastupnik Branimir Glavaš odsutan, gospodin zastupnik Ivo Grbić – prisežem, gospodin zastupnik Branko Grčić, gospodin zastupnik Boro Grubišić – prisežem, gospodin zastupnik Krešimir Gulić – prisežem, gospodin zastupnik Mario Habek – prisežem, gospodin zastupnik Ivan Hanžek – prisežem, gospodin zastupnik Andrija Hembrang – prisežem, gospodin zastupnik Goran Herfer – prisežem, gospodin zastupnik Bojan Hlaća – prisežem, gospođa zastupnica Mirela Holig – prisežem, gospodin zastupnik Zlatko Horvat – prisežem, gospodin zastupnik Silvano Hrelja – prisežem, gospođa zastupnica Danica Hursa – prisežem, gospodin zastupnik Davor Huška, gospodin zastupnik Tomislav Ivić – prisežem, gospodin zastupnik Vladimir Ivković, gospodin zastupnik Ivan Jarnjak – prisežem, gospođa zastupnica Nadica Jelaš – prisežem, gospođa zastupnica Romana Jerković – prisežem, gospodin zastupnik Ivo Josipović, gospodin zastupnik Željko Jovanović – prisežem, gospodin zastupnik Ljubo Jurčić – prisežem, gospodin zastupnik Marin Jurjević – prisežem, gospodin zastupnik Damir Kajin – prisežem, gospođa zastupnica Željana Kalaš – prisežem, gospodin zastupnik Zdravko Kelić prisežem, gospođa zastupnica Nedjeljka Klarić, gospodin zastupnik Zlatko Koračević – prisežem, gospodin zastupnik Antun Korušec – prisežem, gospodin zastupnik Ante Kotromanović – prisežem, gospodin zastupnik Dragan Kovačević – prisežem, gospodin zastupnik Dino Kozlevac – prisežem, gospodin zastupnik Ante Kulišić – prisežem, gospodin zastupnik Boris Kunst – prisežem, gospodin zastupnik Kruno Kurelić – prisežem, gospodin zastupnik Branko Kutija – prisežem, gospodin zastupnik Josip Leko – prisežem, gospodin zastupnik Dragutin Lesar – prisežem, gospodin zastupnik Slavko Linić – prisežem, gospodin zastupnik Franjo Lucić – prisežem, gospodin zastupnik Šime Lučin, gospođa zastupnica Marija Lugarić – prisežem, gospođa zastupnica Ljubica Lukačić – prisežem, gospođa zastupnica Nevenka Majdenić – prisežem, gospodin zastupnik Antun Mance – prisežem, gospodin zastupnik Gordan Maras – prisežem, gospodin zastupnik Goran Marić – prisežem, gospođa zastupnica Nevenka Marinović, gospodin zastupnik Krunoslav Markovinović – prisežem, gospodin zastupnik Borislav Matković – prisežem, gospodin zastupnik Frano Matušić – prisežem, gospodin zastupnik Nazif Memedi – prisežem, gospodin zastupnik Anđelko Mihalić – prisežem, gospodin zastupnik Zoran Milanović – prisežem, gospodin zastupnik Boris Miletić – prisežem, gospodin zastupnik Stjepan Milinković – prisežem, gospodin zastupnik Neven Mimica – prisežem, gospodin zastupnik Petar Mlinarić – prisežem, gospodin zastupnik Danijel Mondeka – prisežem, gospodin zastupnik Mirando Mrsić – prisežem, gospodin zastupnik Zvonimir Mršić – prisežem, gospodin zastupnik Živko Nenadić – prisežem, gospođa zastupnica Milanka Opačić – prisežem, gospodin zastupnik Rajko Ostojić – prisežem, gospodin zastupnik Ranko Ostojić – prisežem, gospodin zastupnik Ivica Pančić – prisežem, gospodin zastupnik Božidar Pankretić – prisežem, gospođa zastupnica Marija Pejčinović-Burić – prisežem, gospođa zastupnica Marijana Petir – prisežem, gospodin zastupnik Tonino Picula – prisežem, gospodin zastpunik Vlatko Podnar – prisežem, gospodin zastupnik Zvonimir Puljić, gospodin zastupnik Milorad Pupovac, gospođa zastupnica Vesna Pusić – prisežem, gospodin zastupnik Furio Radin – prisežem, gospodin zastupnik Niko Rebić – prisežem, gospođa zastupnica Ivanka Roksandić – prisežem, gospodin zastupnik Zdravko Ronko, gospodin zastupnik Jerko Rošin – prisežem, gospodin zastupnik Vedran Rožić, gospodin zastupnik Petar Selem – prisežem, gospodin zastupnik Damir Sesvečan – prisežem, gospođa zastupnica Gordana Sobol – prisežem, gospodin zastupnik Vojislav Stanimirović, gospodin zastupnik Nenad Stazić – prisežem, gospodin zastupnik Nedjeljko Strikić – prisežem, gospodin zastupnik Ivan Šantek – prisežem, gospodin zastupnik Vladimir Šeks – prisežem, gospodin zastupnik Nevio Šetić – prisežem, gospođa zastupnica Tatjana Šimac-Bonačić – prisežem, gospođa zastupnica Sonja Šimunović – prisežem, gospodin zastupnik Vladimir Šišljagić – prisežem, gospodin zastupnik Miroslav Škoro – prisežem, gospođa zastupnica Vesna Škulić – prisežem, gospodin zastupnik Milivoj Škvorc – prisežem, gospodin zastupnik Deneš Šoja, gospođa zastupnica Božica Šolić – prisežem, gospodin zastupnik Boris Šprem, gospođa zastupnica Dubravka Šujica – prisežem, gospodin zastupnik Šemso Tanković, gospodin zastupnik Emil Tomljanović – prisežem, gospodin zastupnik Marko Turić – prisežem, gospodin zastupnik Željko Turk – prisežem, gospodin zastupnik Davorko Vidović – prisežem, gospodin zastupnik Zoran Vinković – prisežem, gospođa zastupnica Biserka Vranić, gospođa zastupnica Tanja Vrbat – prisežem, gospodin zastupnik Ivan Vučić – prisežem, gospodin zastupnik Tomislav Vrdoljak – prisežem, gospodin zastupnik Antun Vujić – prisežem, gospodin zastupnik Dragan Vukić – prisežem, gospođa zastupnica Dragica Zgrebec – prisežem i gospodin zastupnik Mario Zubović. Hvala lijepa svima. Čestitam svim zastupnicama i zastupnicima na položenoj prisegi i želim im uspjeh u obavljanju časne i odgovorne zastupničke dužnosti. Želim vam. [[Pljesak.]] Sada prelazimo na 4. točku dnevnog reda.
Gospodine predsjedniče, temeljem članka 231. Poslovnika predlažemo javno glasovanje.
Hvala lijepa. Prema tome prelazimo na, za prijedlog dajem na glasovanje prijedlog klubova, to je klubova parlamentarne većine, da se za potpredsjednika Hrvatskoga sabora izabere gospodin Vladimir Šeks. Tko je za? Hvala lijepo. Protiv? Nema. Suzdržani? Tri. Hvala lijepa. Utvrđujem da je prijedlog prihvaćen uz tri suzdržana glasa sa 147 za i 3 suzdržana glasa. Čestitam potpredsjedniku Hrvatskoga sabora gospodinu Vladimiru Šeksu i želim mu da uspješno kao i predsjednik Hrvatskoga sabora obavlja ovu časnu dužnost i da budemo na neki način svi usmjereni prema dobrom obavljanju svih dužnosti na koje će nas izabrati Hrvatski sabor. [[Pljesak.]] Dajem na glasovanje prijedlog klubova da se za potpredsjednika Hrvatskoga sabora izabere gospodin Ivan Jarnjak. Tko je za? Hvala lijepa. Protiv? Nema. Suzdržanih? Za je glasovalo 146 zastupnika, suzdržano 4 zastupnika. Utvrđujem da je prijedlog prihvaćen sa glasovima 146 za i 4 suzdržana. Proglašavam da je za potpredsjednika Hrvatskoga sabora izabran gospodin Ivan Jarnjak kojem također čestitam. [[Pljesak.]] Dajem na glasovanje prijedlog klubova da se za potpredsjednika Hrvatskoga sabora izabere gospodi Josip Friščić. Tko je za? Hvala. Protiv? Jedan. Suzdržanih? Utvrđujem da je prijedlog prihvaćen sa 148 glasova za, jedan glas protiv i dva suzdržana glasa i proglašavam da je za potpredsjednika Hrvatskoga sabora izabran gospodin Josip Friščić kojemu također srdačno čestitam. [[Pljesak.]] U ime Kluba zastupnika HDZ-a, gospodin Andrija Hebrang. Izvolite.
Gospodine predsjedniče u ime većinskog kluba predlažemo da se za preostale članove kandidate za potpredsjednike odgodi glasovanje do druge sjednice radi usaglašavanja.
Da li ima tko drugo mišljenje? Znači predlaže se da se odgodi, budući da su tri kandidata a dva se biraju, da se odgodi izbor za sljedeću sjednicu Sabora ovih dvaju potpredsjednika Sabora, sa željom da se naprave dodatne konzultacije i da onda izaberemo na sljedećoj sjednici Sabora ova dva potpredsjednika iz redova oporbe, ako sam dobro razumio ovaj prijedlog. Izvolite, Antun Vujić.
… [[Govornik naknadno uključen.]] javlja se zanimljiva jedna situacija, radi se o izborima potpredsjednika iz redova oporbenoga dijela Sabora, pa zašto mislim klub HDZ-a predlaže s kim se on misli konzultirati pritom ili možda nešto vi imate nekakvu ideju posebnu ili vam je dovoljna ideja ovakva kakva je prezentirana Saboru. Mislim zanimljivo je tko predlaže prijedlog, mislim da biste to morali, da je to jedna neuobičajena praksa, možda biste gospodine predsjedniče mogli razmisliti i konzultirati se da li je ovakva vrsta prijedloga, ima smisla je usvojiti.
Ovo je jedan od prijedloga. Pitao sam, evo još nekih prijedloga, drugačijih mišljenja, jer ćemo mi o ovom prijedlogu glasovati, znate. Mi ćemo o ovom prijedlogu glasovati i sad ja pitam da li ima nekih drugih prijedloga. Ja želim vjerovati da je ovaj prijedlog iznesen sa željom i ciljem da se u redovima oporbe u Hrvatskom saboru konsenzusom, dogovorom dođe do prijedloga kandidata za Hrvatski sabor. To je isto tako bilo moguće napraviti i ovo period od nekoliko dana ili dva, tri dana, međutim očito sad su tri prijedloga. Ja sad postavljam to pitanje ima li netko drugi prijedlog. Ako ne, ja ću ovaj prijedlog gospodina Andrije Hebranga staviti na glasovanje. Gospodin Damir Kajin, zastupnik. Izvolite.
Poštovani gospodine predsjedniče. Mislim da bi bilo korektno da taj prijedlog kojega je podnesao gospodin Hebrang dođe iz redova opozicije, znači SDP-a i HNS-a, a nema gospodin HEbrang valjda tu nekomesijansku ulogu da sada pomiruje klubove SDP-a i HNS-a. Evo, ja predlažem da se glasa.
Uvijek su dobri pomirljivi prijedlozi, ma odakle dolazi. Gospodin zastupnik Ivan Čehok. Izvolite.
Gospodine predsjedniče. Točno je da je neuobičajena praksa, ali je jednako tako neuobičajena praksa da imamo više kandidata iz redova oporbenih stranaka i oporbenih zastupnika nego što ima mjesta, a ja mogu reći u ime HSLS-a i HSU-a da mi ne želimo ni na koji način arbitrirati ni donositi odluku kao predstavnici parlamentarne većine, a simptomatično je da Damir Kajin nije u oporbu ubrojio IDS, nego je rekao samo neka se dogovori oporba SDP i HNS, pa je onda moguće da se IDS bude dogovarao ako jest oporba.
Obavještavam Hrvatski sabor da sam u svojstvu bivšeg predsjednika kluba HDZ-a sazvao sve oporbene klubove gdje smo govorili o odborima i tako strukturi odbora i o izboru potpredsjednika Sabora. Mislim da su dobre namjere da se iz redova oporbe gdje će sudjelovati IDS, naravno da je sudjelovao doći do nekog prijedloga. Mi ne moramo danas ovu stvar lomiti preko koljena i predlažem, a vidim da se slaže gospodin Milanović da se odgodi za slijedeću sjednicu. Evo, za riječ se javio gospodin Dragutin Lesar. Izvolite.
Hvala lijepa poštovani gospodine predsjedniče. Što se tiče Kluba zastupnika Hrvatske narodne stranke, smatramo da postoje svi uvjeti da Sabor danas glasanjem izvrši odabir i preostala dva potpredsjednika Hrvatskog sabora, ali isto tako nemamo ništa protiv da na prijedlog kolege Hebranga se to odgodi za slijedeću sjednicu. Dakle, što se nas tiče mi smo spremni pristupiti glasovanju. Hvala.
Hvala vam lijepa. Ako nema nekih drugih pitanja ili prijedloga, ja stavljam na glasovanje prijedlog gospodina Andrije Hebranga da se o izboru dvoje članova, dvaju potpredsjednika Hrvatskog sabora odgodi za slijedeću sjednicu. Tko je za ovaj prijedlog? Hvala lijepa. Tko je protiv? Hvala lijepa. Suzdržani? Za ovaj prijedlog je glasalo 90 zastupnika, protiv 55 i suzdržanih je 5. Dakle, izbor dvaju potpredsjednika u Hrvatskom saboru ćemo odgoditi za slijedeću sjednicu. Hvala vam lijepa. Prelazimo na 7. točku dnevnog reda – 7. Izbor predsjednika, potpredsjednika i članova Odbora za izbor, imenovanja i upravne poslove Članak 5. poslovnika utvrđuje da Prijedlog za izbor predsjednika, potpredsjednika i članova Odbora za izbor, imenovanja i upravne poslove na Konstituirajućoj sjednici mogu podnijeti klubovi zastupnika. Člankom … [[Govornik se ne razumije.]] Poslovnika utvrđeno je da Odbor za izbor, imenovanja i upravne poslove ima predsjednika, potpredsjednika i 11 članova. Sukladno međustranačkom dogovoru klubovi zastupnika podnijeli su slijedeći prijedlog: za predsjednika Odbora predložena je zastupnica gospođa Nevenka Majdenić, za zamjenika, odnosno za potpredsjednika predložen je gospodin Zdravko Ronko. Za članove Odbora predloženi su zastupnici Zvonimir Puljić, Krunoslav Markovinović, Ivan Vučić, Antun Mance, Nazif Memedi, Zlatko Gajica, Miljenko Dorić i Marin Brkavić. Da, Željka Antunović, Nenad Stazić i Zdenko Franić. Ovo je prijedlog klubova. Otvaram raspravu. Zaključujem raspravu i dajem na glasovanje Prijedlog za izbor predsjednika, potpredsjednika i članova Odbora za izbor, imenovanja i upravne poslove. Tko je za? Hvala. Protiv? Nema. Suzdržani? Nema. Utvrđujem da je jednoglasno prihvaćen prijedlog i da ne čitam ove zastupnike koji su izabrani. Čestitam predsjedniku, potpredsjedniku i članovima Odbora za izbor i imenovanja i pozivam ih da odmah održe sjednicu Odbora radi pripreme prijedloga odluka za izbor predsjednika, potpredsjednika i članova Odbora za Ustav, Poslovnik i politički sustav i Odbora za zakonodavstvo. Sjednica Odbora održat će se odmah u dvorani "Janka Draškovića" soba broj 202/2, na drugom katu dakle i određujem stanku od 15 minuta pa se vraćamo u sabornicu. Hvala vam lijepo.
Poštovani gospodine predsjedniče Hrvatskoga sabora, kolegice i kolege saborski zastupnici. Odbor za izbor, imenovanja i upravne poslove Hrvatskoga sabora je na 1. sjednici održanoj 11. siječnja 2008. godine jednoglasno utvrdio Prijedlog odluke o izboru predsjednika, potpredsjednika i članova Odbora za Ustav, poslovnik i politički sustav Hrvatskoga sabora. U Odbor za Ustav, poslovnik i politički sustav Hrvatskoga sabora biraju se za predsjednika gospodin Vladimir Šeks, za potpredsjednika gospodin Josip Leko, za članove Dražen Bošnjaković, Emil Tomljanović, Damir Sesvečan, Zvonimir Puljić, Ivo Grbić, Šemso Tanković, Dragutin Lesar, Zoran Milanović, Ivo Josipović, Ingrid Antičević-Marinović i Tonino Picula.
Hvala lijepa. Otvaram raspravu. Gospođa Marijana Petir. Izvolite.
Poštovani gospodine predsjedniče, Klub zastupnika HSS-a uputio je također svoj prijedlog, pa ne znam možda to nije stiglo na vrijeme na vašu sjednicu odbora.
… [[Govornik nije uključen, ne čuje se.]]
Kažem da je Klub zastupnika HSS-a predložio svog člana za Odbor za Ustav, poslovnik i politički sustav gospodina Josipa Friščića pa pretpostavljam da to možda nije došlo na vašu sjednicu odbora te niste to razmatrali. Dakle, to je prijedlog Kluba zastupnika HSS-a.
Izvolite.
Mi imamo prijedlog gdje je i klub HSS-a potpisao. Gospodin Friščić je rekao da se slaže sa ovim prijedlogom koji je odbor iznio.
Hvala. Molim vas, bit će još odbora i može se kompenzirati ako negdje nije dovoljno bilo razgovora i sa gospodinom Friščićem smo zaključili da ide ovako a da će u drugim odborima biti naravno zastupljeni u skladu sa poslovnikom. Gospodin Miljenko Dorić. Izvolite.
Gospodine predsjedniče, kolegice i kolege. Očito su kolege iz HSS-a malo ostali zbunjeni nakon tijela sjednice odbora. Naime, iako su klubovi uputili predsjedniku Sabora svoje prijedloge nijedan od tih pismenih prijedloga nije se mogao naći i zato sjednica odbora nije trajala 15 minuta nego sat i 15 minuta jer su morale činovnice otići, obići sve klubove, dobiti kopije naših dopisa da bi se uopće sačinio prijedlog sastava tog odbora. Ja vas molim da se to ubuduće ne događa jer zaista to ni na što ne liči.
Hvala lijepa. Ja se slažem s vašom primjedbom. Naime, tek počinjemo raditi, malo ima još i nesnalaženja pa uzmite to u obzir. Takvih stvari u budućnosti ćemo nastojati da bude manje i da svi odgovarajući dokumenti budu na vrijeme na odborima i na drugim tijelima Sabora o kojima se raspravlja. Dakle, sa ovim prijedlogom postoji suglasnost. Stavljam na glasovanje prijedlog za izbor predsjednika, potpredsjednika i članova Odbora za Ustav, poslovnik i politički sustav onako kako je iznijela predsjednica odbora. Tko je za? Hvala lijepa. Protiv? Nema. Suzdržan? Nema. Utvrđujem da je jednoglasno sa 136 glasova izabran Odbor za Ustav, poslovnik i politički sustav u sastavu za predsjednika Vladimir Šeks, za potpredsjednika Josip Leko, članovi Dražen Bošnjaković, Emil Tomljanović, Damir Sesvečan, Zvonimir Puljić, Ivo Grbić, Šemso Tanković, Dragutin Lesar, Zoran Milanović, Ivo Josipović, Ingrid Antičević-Marinović i Tonino Picula. Čestitam predsjedniku, potpredsjedniku i članovima Odbora za Ustav, poslovnik i politički sustav. Prelazimo na izbor predsjednika, potpredsjednika i članova Odbora za zakonodavstvo. 9. Izbor predsjednika, potpredsjednika i članova Odbora za zakonodavstvo Člankom 60. poslovnika utvrđeno je da Odbor za zakonodavstvo ima predsjednika, potpredsjednika i jedanaest članova iz reda zastupnika i još devet članova imenuje se iz reda znanstvenih i stručnih djelatnika. Molim predsjednicu odbora gospođu Nevenku Majdenić da iznese prijedlog.
Odbor za izbor, imenovanja i upravne poslove Hrvatskoga sabora na 1. sjednici održanoj 11. siječnja 2008. godine jednoglasno je utvrdio Prijedlog odluke o izboru predsjednika, potpredsjednika i članova Odbora za zakonodavstvo Hrvatskoga sabora. U Odbor za zakonodavstvo Hrvatskoga sabora biraju se za predsjednika gospodin Dražen Bošnjaković, za potpredsjednicu gospođa Ingrid Antičević-Marinović, za članove Emil Tomljanović, Bojan Hlača, Ivo Grbić, Damir Sesvečan, Zdenka Čuhnil, Vladimir Ivković, Zlatko Horvat, Ivo Josipović, Boris Šprem, Nada Čavlović-Smiljanec i Ranko Ostojić.
… [[Govornik je naknadno uključen, ne čuje se.]] Otvaram raspravu. Zaključujem raspravu. Dajem prijedlog na glasovanje, prijedlog koji je iznijela predsjednica Odbora za izbor i imenovanja koji ste čuli. Tko je za? Hvala. Ima li protiv? Nema. Suzdržan? Nema. Utvrđujem da je sa 136 glasova za jednoglasno izabran Odbor za zakonodavstvo u sastavu Dražen Bošnjaković, Ingrid Antičević-Marinović kao potpredsjednica, članovi Emil Tomljanović, Bojan Hlaća, Ivo Grbić, Damir Sesvečan, Zdenka Čuhnil, Vladimir Ivković, Zlatko Hovrat, Ivo Josipović, Boris Šprem, Nada … [[Govornik se ne razumije]] Smiljanec i Ranko Ostović. Čestitam, predsjedniku, potpredsjednici i članovima Odbora za zakonodavstvo! Prelazimo na Prijedlog odluke o razrješenju imenovanja tajnika Hrvatskoga. 5. Imenovanje tajnika Hrvatskoga sabora Prijedlog odluke dostavio je Klub zastupnika HDZ-a sukladno članku 5. Poslovnika Hrvatskoga sabora. Prijedlog akta primili ste na sjednici. Otvaram raspravu [[Upadica: Kojeg tajnika? Zamjenika tajnika ili tajnika?... Tajnika i zamjenika tajnika. …]] Upadica: Ne, nego sada je tajnik/… Za tajnika, sada je tajnik [[Upadica: Razrješenja tajnika.]] Tajnika. … [[Upadica se ne čuje.]] Izvolite. Hvala. Zaključujem raspravu. I dajem na glasovanje prijedlog da se za tajnika, najprije razriješi gospodin Josip Sesar, a u isto vrijeme, najprije razrješenje. Izvolite. Tko je za razrješenje neka digne ruku? Hvala lijepa. Ima li protiv? Nema. Suzdržan? Nema. Utvrđujem da je razriješen dužnosti tajnika Sabora gospodin Josip Sesar. Stavljam prijedlog na glasovanje, imenovanje tajnika Hrvatskoga sabora gospodina Josipa Sesar. Tko je za? Hvala. Ima li protiv? Nema. Suzdržan? Nema. Utvrđujem da je za tajnika Sabora imenovan gospodin Josip Sesar.
Poštovani gospodine predsjedniče čestitam na izboru. Ali ono što mene žalosti, čestitam i potpredsjednicima, ali ono što mene žalosti, zašto se miče gospođa Jadranka Blažević? Zašto se miče gospođa tajnica ovoga Doma? Ako je to njena odluka, onda O.K., ako nije onda je to bezobrazlug. A gospođa Blažević, smijali se vi gospodo iz HDZ-a ili ne, je dio ovoga Doma. Jedna od nas koji smo ovdje proveli, 10, 12, ne znam, 15 i više godina. Usuđujem se gotovo reći, da je jedna institucija. U više sam navrata kao i još neki ovdje biran u Hrvatski sabor, nikada se nisam skrivao iza ničijeg imena i sa ovim iskustvom priznajem i poštujem saborske veterane. I gospodina Luku Bebića i Vladimira Šeksa i Vas gospodine Jarnjak, bio sam suzdržan i za jednoga i za drugoga i za trećega, ali poštujem, eto, upravo tu činjenicu da ste u ovome Domu neki proveli 18, neki 15, ne znam, 12 godina. Sa mnogima, sa mnogo, od onoga što se je ovdje imalo prilike čuti od vas, ili se nisam slagao ili obrnuto, ni vi sa mojim istupima, ali to su ljudi, ja priznajem koji su obilježili jedan period u Hrvatskoj. Mi smo često bili u nemilosrdnim polemikama ali poštovanja kao takvoga jednostavno nikada nije nedostajalo. Ako se mi na neki način poštujemo, onda bi trebalo držim poštovati i neke druge osobe u ovome Domu, bilo da je riječ o stražarima, bilo da je riječ o konobarima, bilo da je riječ o tajnicima ili zamjenicima tajnika ovoga Doma. Zašto to govorim? Pa govorim to stoga jer svijet ne počinje sa današnjim danom 11. siječnjem 2008. Gospodin Šeks, navodno, doveo je dvije svoje tajnice, navodno mu je jedna postavljena iz Vlade, ali gospodin Šeks nikoga nije mijenjao i to poštujem. I to je gospodine Šeks jedan od razloga da sam ove godine bio suzdržan glede vašega statusa, zadnji puta smo bili protiv. Gospodin Šeks nikoga nije promijenio. Predsjednik Sabora je autonoman, on ima pravo okružiti se ljudima svog punog povjerenja. Ali, još jedanput ću reći, neka poštuje institucije. Nakon četiri godine i njegova će slika visjeti u ovoj sobi 133 "Kukuljevičevoj", to je ogromna čast, ali ovo mislim da nije dobar znak. No, bez obzira na sve, jasno je, još jedanput, želim svako dobro onima koji su preuzeli odgovornost za prezentiranje ovoga Doma. I želim vjerovati da ćemo se na neki način puno autonomnije, da ćemo na neki način biti daleko autonomniji u odnosu na Vladu no što smo to bili do sada. I utoliko biti ćemo protiv razrješenja gospođe Jadranke Blažević.
Hvala lijepa. Ima jedan ispravak gospodin Andrija Hebrang, izvolite.
Hvala lijepo, gospodine predsjedniče. Netočan je navod da netko, kako je rekao kolega zastupnik, citiram: "Miče gospođu Jadranku Blažević.". Mi smo ovaj prijedlog dali zbog toga što smo razgovarali sa gospođom Blažević i ona nam je rekla da je podnijela zahtjev za mirovinu. Prema tome, ne radi se o nikakvom micanju, nego se radi o zahtjevu. … [[Govornici govore u glas, ne razumije se.]] Tako nam je rekla. Jutros mi je također to ponovila. Hvala.
Hvala lijepa. U ime Kluba SDP-a gospođa zastupnica Milanka Opačić. Izvolite.
Poštovane kolegice i kolege zastupnici, ja moram jednako kao i kolega Kajin u ime Kluba SDP-a reći da naprosto smo začuđeni zbog toga što se miče gospođa Jadranka Blažević. Mi mislimo da vladajuća većina ima pravo imenovati kao što smo jutros i podržali dakle, od predsjednika Parlamenta, potpredsjednika Parlamenta. Međutim, smatramo da je tajnik Plenarne sjednice netko tko prvenstveno radi stručni posao, dakle to je osoba koja nema veze sa politikom, osoba koja za ovim ovdje stolom, ali i općenito brine o funkcioniranju Sabora, o funkcioniranju Plenarne sjednice. I riječ je doista o izuzetno, dakle, stručnom a ne političkom poslu. Gospođa Jadranka Blažević, doista jest postala institucija u ovoj zgradi, punih dakle, 17 godina ona radi ove poslove. Do sada, dakle, sve sjednice su besprijekorno funkcionirale, svi predsjednici Sabora mogu to potvrditi. I ovdje kolega Šeks može potvrditi da je gospođa Blažević uvijek profesionalno odrađivala svoj posao i da doista s njom dakle kao prvim suradnikom bi bilo vrlo lako raditi i odrađivati sjednicu. Jutros se već vidi kako funkcioniraju novi kadrovi. Već se jutros zagubljuju papiri, već se jutros baš neke stvari u ovoj dvorani ne funkcioniraju jer naprosto nije lako odrađivati ovaj posao. Za njega se treba učiti. Ovo je posao koji se stiče dakle radom godinama u Parlamentu. I čini mi se da nije niti točna činjenica koja je maloprije iznesena a to je da gospođa Blažević ide u mirovinu. Koliko ja znam, gospođa Blažević još nema uvjete za mirovinu. Gospođa Blažević nema uvjete za mirovinu. Prema tome, ovdje je ipak riječ o tome da ste vi odlučili na to mjesto staviti prvenstveno političku osobu a ne stručnu osobu. I zbog toga klub SDP-a neće moći dati potporu vašem novom kadrovskom rješenju. Dakle, mi smatramo da je ovo posao isključivo struke. I gospođa Jadranka Blažević je do sada krajnje profesionalno odradila svoj posao i doista postala neka vrsta institucije u ovoj zgradi. Hvala vam lijepo.
Hvala lijepa. Gospođa Ingrid Antičević Marinović. Izvolite!
Gospodine predsjedniče! Da ne ponavljam to što je već rekla kolegica Opačić u ime kluba. Želim posebno istaknuti da i jedno osobno neslaganje odlaskom odnosno ponovnim neimenovanjem gospođe Blažević s ove funkcije. Gospođa Blažević nije imala primjedbu ni jednog zastupnika za svoj rad. Bila je objektivna prema svim zastupnicima bilo dolazili iz reda vladajućih ili opozicije. I onda kada su se vlasti mijenjale. Postupala je sukladno, uvijek Poslovniku Hrvatskog sabora. Sada je zbog toga i to i takvog rada više nema mjesta. Prema tome, kakvo to poruku šalje nova vlast? Da ljudi koji provode zakon, koji se drže ovdje Poslovnika nemaju što raditi jer su dobro radili. I još tome, s obzirom da je tomu tako šalju se ovdje i lažna obrazloženja pa se točni podaci ispravljaju ponovo pod firmom odnosno ovom palicom ispravka odnosno ispravka, iskrivljavanja točnog navoda jer nije točno ovo što je i kolega Hebrang rekao da je razgovarao sa gospođom Hebrang jer da ona ide u mirovinu. To naprosto… … [[Upadica se ne čuje.]] Sa kolegicom Blažević jer da ona ide u mirovinu. To vam nije ona mogla reći jer ona ne ide u mirovinu odnosno nema uvjeta… … [[Upadica se ne čuje.]] Pa vam to nije… … [[Upadica se ne čuje.]] Pa mahala je glavom dok ste vi to rekli.
Hvala. Gospodin zastupnik Nenad Stazić. Izvolite!
Gospodine predsjedniče Sabora! Rijetko se nađe osoba koja tako savjesno i stručno obavlja svoje poslove kao što je to radila gospođa Blažević. O tome mogu svjedočiti predsjednici Sabora u prijašnjim mandatima. Gospođa Blažević se uvijek trudila da pomaže zastupnicima u njihovom radu, da osigurava nesmetan, što kvalitetniji rad na ovoj sjednici. Ovo nije kadrovsko pitanje. Ovo je ljudsko pitanje. I ovo je test ponašanja nove parlamentarne većine. Ovo će bit test njihove ljudskosti. Ako će na prvoj sjednici, konstituirajućoj, svečanoj parlamentarna većina, koalicija koja tu parlamentarnu većinu čini, zastupnici manjina, HSS-a dići ruku za ovakvu jednu smjenu, čistku, bezrazložnu, kada gospođi Blažević treba još godina dana do uvjeta za mirovinu. Ako će prihvatiti to da ih ovdje gospodin Hebrang obmanjuje tvrdeći da je gospođa Blažević podnijela nekakav zahtjev za mirovinu a ona to učinila nije, onda ćete gospodo, koalicijski partneri HDZ-a pokazati svoju pravu dimenziju svoje ljudskosti. Ja se ne čudim da HDZ ovo predlaže. To sam od HDZ-a i očekivao. Ali moram priznati da od vas očekujem da ovakvu smjenu ne prihvatite i da glasate protiv. Hvala.
Hvala. Gospodin zastupnik Miljenko Dorić. Izvolite!
Gospođo Blažević! Ako Vas danas razriješe, ja vam se želim zahvaliti na svemu što se učinili za ovaj Sabor. A ja vas molim da im oprostite jer oni očito ne znaju niti što govore, niti što čine [[Upadica: Opomena.]]
Ne bi htio započet predsjedavanjem Hrvatskim saborom sa nekim opomenama. Mislim da je poprilično to uvredljiva primjedba gospodine Doriću. I ja molim zastupnike da se suzdrže od takvih kvalifikacija i da ne moramo započeti zasjedanje ovog Sabora sa takvim neumjerenim izjavama. Nadam se da i nećemo u nastavku ove sjednice. Ima riječ gospodin Marin Jurjević. Izvolite!
Poštovani gospodine predsjedniče Hrvatskog sabora! Jutros ste počeli svoje zasjedanje i svoj mandat predsjednika sa govorom u kojem se mogla iščitati nada da ćemo biti svi iznad podjela, iznad neke političke uskogrudnosti usprkos svim političkim razlikama koje postoje među nama i zato jesmo u različitim strankama, različitim političkim opcijama. Ali loše ćete početi, ne vi, nego vladajuća koalicija zajedno sa vama smjenjujući gospođu Blažević koja je zaista, to se moglo vidjeti iz ovih riječi koje su rečene. A uvjeren sam da svaki zastupnik HDZ-a u sebi misli isto što se tiče mišljenja o gospođi Blažević, da je stručna osoba, da je osoba koja nikada svoja osobna uvjerenja bilo kakve vrste nije stavljala iznad posla kojeg ovdje obavljamo a to je ono o čemu ste vi jutros govorili i prosuli nešto nade u ovu dvoranu, da možemo biti iznad tih podjela. Ovim dragi kolege iz vladajuće koalicije pokazujete da ste ispod razine onoga što ste vi danas kao neko načelo kao predsjednik ovog Visokog doma koji predstavlja suverenitet hrvatskog naroda izrekli. I zbog toga žalim, žalim i zbog poruke koju šaljemo hrvatskoj javnosti koja nije dobra. Koja kaže nije bitna stručnost, bitna je neka vrsta odanosti koja meni nije jasna o kojoj se ovdje odanosti radi? Nije odanost poslu, nije odanost onomu što je dužnost tajnika sjednice nego nečem drugom. To je loša poruka, to je grozna poruka, to je poruka s kojom nitko dobro ne počinje a najmanje vrhovno zakonodavno tijelo u Hrvatskoj.
Gospodine zastupniče da li je nešto ispod razine ili nije ispod razine, ovo nije baš neki naročiti primjer da oko toga se ovdje sporimo. Bit će u našim raspravama u budućem radu u Hrvatskom saboru dosta razloga da bi se donijele ovakve ili onakve prosudbe. Mislim da ste i vi malo pretjerali u tome. Ja se nadam da vam neće biti ovo razlog glavni da donesete na samom početku zasjedanja ovog Sabora takvu ocjenu o toj razini ili ispod razine kao što ste se vi izrazili. Ima, prvo je tražio riječ gospodin zastupnik Lesar. Izvolite.
Hvala lijepa. Poštovani gospodine predsjedniče ja bih vas molio u ime Kluba Hrvatske narodne stranke da danas ne donašamo ovu odluku jer obrazloženje o razlozima razrješenja koji su dati očito nisu točni. Kako bi imali vremena i naknadnim provjerama i konzultacijama donijeti najmudriju i najpametniju odluku bez arbitriranja molim da odluku o tome donesemo na narednoj sjednici. Hvala.
Hvala lijepa. Bila je povreda Poslovnika. Gospodin zastupnik [[Upadica: Vinković Zoran.]] Izvolite … [[Govornik se ne razumije.]]
Štovani gospodine predsjedniče, dame i gospodo zastupnici obzirom evo da sam u prvom sazivu zastupnik ujedno se ispričavam odmah jer nisam uspio cjelokupni Poslovnik pročitati ali koliko sam vidio za mene je ovo sveti dom, dom u kojem se donose zakoni koji utječu na budućnost ove zemlje. Ja bih vas molio da kao predsjednik tog Doma, Hrvatskog sabora izreknete opomenu vlastitim zastupnicima koji ne koriste demokratske metode. Gospodin zastupnik je samo citirao Bibliju, a vi niste izrekli opomenu jer su s mjesta se derali [[Upadice se ne razumiju.]]
Gospodine zastupniče hvala vam na vašim dobrim željama. Hvala vam na tome što želite da ovo počne kako treba i ja to želim. I nisu ovo moji vlastiti zastupnici. Svi ste vi moji zastupnici. To je jedna stvar. Druga stvar, prijeći ćemo preko nekorektnog dizanja tablice povrede Poslovnika jer zna se kada i kako se upotrebljava ta tablica za povredu Poslovnika pa ćemo zanemariti tu okolnost i idemo dalje, ovog puta. Gospodin Ivan Jarnjak, potpredsjednik Hrvatskog sabora. Izvolite.
Poštovani gospodine predsjedniče htio bih samo nekoliko riječi reći. Ovdje prije svega ne radi se o smjeni nego se radi da je danas istekao mandat i tajniku i zamjeniku tajnika. Prema tome ističe mandat i razrješuje se kao što se tajnik razriješio i iza toga se imenuje novi čovjek ili isti čovjek, ovisi o tome. Drugo što bih htio reći da su za ovim stolom gdje sad sjedi gospođa Blažević sjedili i Kikerec i Sikerić, Živković i Klavšić i Danica Orčić. Pa upravo za vrijeme vlasti koalicije 2000. do 2003. godine kad je predsjedao gospodin Tomčić na ovom mjestu jedno vrijeme je sjedila Danica Orčić kao tajnica. Prema tome logično je kad nekome istakne mandat da mu se mora dati razrješenje i logično je da se iza toga imenuje da li isti ili druga osoba. Prema tome mi moramo ovdje najprije govoriti o razrješenju nakon isteka mandata a tek onda razgovarati o drugoj osobi. Hvala lijepa.
Hvala. Nitko se više ne javlja za riječ. Zaključujem raspravu i dajem na glasovanje Prijedlog odluke o razrješenju gospođe Jadranke Blažević s dužnosti [[Upadice se ne razumiju.]] dužnosti zamjenice tajnika Hrvatskog sabora. Tko je za? [[Upadice se ne razumiju.]] Molim?
Ja se ispričavam gospodine predsjedniče. Podnio sam u ime Kluba prijedlog da Sabor danas o tome ne odlučuje. Ja bih vas molio da prijedlog Kluba stavite na glasanje. Hvala.
Prijedlog Kluba HNS-a je da se odgodi donošenje odluke o ovome prijedlogu. Kao što je objasnio gospodin Jarnjak gospođi Jadranki Blažević je istekao mandat i govori se o razrješenju. Tko je za prijedlog da se odgodi odluka kao što je formulirao gospodin Lesar? Molim vas da izbrojite. Hvala lijepa. Tko je protiv? Hvala. Tko je suzdržan? Za 63 zastupnika, protiv 77 zastupnika. Taj prijedlog nije prihvaćen. Dajem Prijedlog Odbora, odluke o razrješenju Jadranke Blažević s dužnosti zamjenice tajnika Sabora. Tko je za? Hvala. Tko je protiv? Hvala lijepa. Suzdržan? Molim da se ponovi glasovanje, budući da je više suzdržanih bilo. Ja ponovo pitam, tko je za razrješenje gospođe Jadranke Blažević neka digne ruku? Hvala. Tko je protiv? Hvala. Suzdržan? Hvala lijepa. 77 za, 55 protiv, 8 suzdržanih. Utvrđujem da je gospođa Jadranka Blažević razriješena dužnosti zamjenice tajnika Hrvatskoga sabora. Koristim priliku da se zahvalim gospođi Jadranki Blažević na dugogodišnjem predanom, stručnom i uspješnom radu u Hrvatskom saboru ne samo na ovoj dužnosti nego na niz dužnosti koje je do sada obavljala, a ja se toga sjećam još 90-te godine. Hvala lijepa. Dajem na glasovanje Prijedlog odluke o imenovanju Ivana Bukarice za zamjenika tajnika Hrvatskoga sabora. Tko je za? Hvala lijepa. Tko je protiv? Hvala lijepa. Suzdržan? Za je glasovalo 77 zastupnika, protiv 60 i s 3 suzdržana i utvrđujem da je gospodin Ivan Bukarica izabran za zamjenika tajnika Hrvatskoga sabora.